भाजपा का दावा-15 साल में हमने गांव को शहर बना दिया
रमन ने गोद तो लिया पर विकास नहीं किया
बैकंुठपुर | भाजपा से अध्यक्ष पद के उम्मीदवार शैलेष शिवहरे ने टीएस की चुनावी सभा के बाद अपनी बात रखते हुए कहा कि 15 साल में हमने बहुत विकास किया है।
आजादी के बाद से कांग्रेस ने नगर को गांव बना रखा था। भाजपा ने बैकुंठपुर का नगरीकरण किया। पांच साल में एक नगर का जो विकास होना चाहिए, उतना विकास हुआ। भ्रष्टाचार सिर्फ कांग्रेस ने किया भाजपा ने नहीं, सड़क,बिजली,पानी भाजपा की देन है।उन्होंने कहा कि आजादी के बाद से देश में कांग्रेस का शासन रहा है और लंबे समय तक कोरिया जिले कांग्रेस का गढ़ रहा है। कांग्रेस ने सिर्फ लोगों को वोट बैंक की तरह इस्तेमाल किया है। विकास की बात जब लोगों की समझ में आई तो कांग्रेस पार्टी से जनता अपने आप को ठगा हुआ महसूस करने लगी। इसके बाद कांग्रेस को सत्ता से बाहर का रास्ता दिखा दिया गया है। सत्ता में रहने वाली पार्टी विपक्ष में रह नहीं सकती है। पर जनता का जनादेश भाजपा को मिला और कांग्रेसी इसे पचा नहीं पा रहे हैं।
भाजपा ने 15 साल में बैकुंठपुर मंे विकास के नाम पर रोड लाइट,सड़क निर्माण के साथ पिछले चुनाव में किए गए वादे पूरे किए हैं। इसके अलावा जो भी काम बच गए हैं उन कामों को इस बार पूरा कर दिया जाएगा। उन्होंने कहा कि अपने कार्यकाल के 21 वादे हम पूरा कर चुके हैं। हमारे पास शहर के विकास के लिए ठोस माॅडल भी तैयार है। शहर विकास की जो योजना बनाई गई है जनता उसे पसंद भी कर रही है। नगरपालिका के प्रतिनिधियों ने पिछले पांच सालों में कई काम किए हैं।
बाजारपारा में आयोजित आमसभा को संबोधित करते हुए विधानसभा में नेता प्रतिपक्ष टीएस सिंहदेव।
hin_Deva hin_Deva hin_Deva hin_Deva hin_Deva awa_Deva